**Farské oznamy**

 **Prvá pôstna nedeľa rok B (18. 2. 2024)**

|  |  |  |
| --- | --- | --- |
| Pondelok | Po 1. pôstnej nedeli |  17.30 |
| Utorok | Po 1. pôstnej nedeli |  |
| Streda | Po 1. pôstnej nedeli | 17.30 |
| Štvrtok | Katedry sv. Petra, apoštola |  |
| Piatok | Po 1. pôstnej nedeli | 17.00 |
| Sobota | Po 1. pôstnej nedeli | 17.00 Oblazov |
| Nedeľa | Druhá pôstna nedeľa | 8.00 a 10.30 |

Tento týždeň by som rád išiel na dovolenku až do budúceho pondelku. Preto sv. omše budú jemne upravené a teda v utorok a štvrtok nebudú. Budú ma zastupovať kňazi z iných farností, tak k nim buďte dobrí ako na mňa. Ohľadom pohrebu alebo zaopatrovania chorých sa môžete obrátiť na p. farára z Veľkého Rovného, dôstojného pána Mariána Majdu t. č. 0907 103 217.

Dnes po svätej omši je zbierka na charitu.

V piatok pred sv. omšou o 16.15 sa budeme modliť krížovú cestu a taktiež v nedeľu o 15.00 sa budeme modlievať krížovú cestu. Srdečne vás na tieto pobožnosti pozývam a prosím, keby ste sa nahlásili v sakristii a niekto si tie krížové cesty vždy pripravil. Dnes sa pomodlíme spolu a na budúci týždeň, prosím, aby ste sa pomodlili sami.

Kto by sa chcel počas pôstu zapojiť do aktivity Pôstna krabička, cez ktorú sa podporujú chudobní v Afrike, môže si ju zobrať vzadu na stolíku.

Na našej web stránke sa vyskytla nejaká technická chyba a zatiaľ stále nefunguje.

Ďakujem za obnovu Panny Márie do Lurdskej kaplnky bohuznámej rodine.

Ďakujem za vaše modlitby, za kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 3. Iba pripomínam, aby sme pozreli i to WC na cintoríne, lebo slúži nám všetkým. Želám vám peknú pôstnu nedeľu.